GiliGold/VAD_KnessetCorpus huggingface dataset:
טלי גוטליב:
אוקיי
שרון ניר:
 אבל אני רוצה בקצרה להסביר
שרון ניר:
 תקשיבו, אנחנו מפחדים לא על אלה שלא יכולים, אנחנו מפחדים שזה ייצר בדיוק את המדרגה ההפוכה, שכאלה שיכולים ללמוד השכלה גבוהה – וזה מה שהמדינה רוצה לעודד, צמיחה, השכלה גבוהה, וזו התכלית של התואר – פתאום ילכו ללמוד מקצועות חופשיים ולא לימודי תואר
שרון ניר:
 אנחנו רוצים לעודד השכלה גבוהה ואנחנו רוצים לעודד לוחמים, והקבוצה הזאת תחשוב על קבוצה משותפת שגם מעודדת השכלה וגם מעודדת לחימה
שרון ניר:
 תאר לך שפתחת את זה, אתה יכול לאבד את עמוד התווך הזה שנקרא השכלה
מור הובר:
את לא תאבדי את עמוד התווך הזה
שרון ניר:
למה? אתה לא אומר שמי שיכול חייב
מור הובר:
אני אסביר
מור הובר:
 אני אענה למה את לא תאבדי את זה
מור הובר:
 היום במדינת ישראל מי שיכול ללמוד תואר אקדמי הולך ללמוד תואר אקדמי
מור הובר:
 ההשקעה של המדינה באקדמיה בישראל נמדדת בעשרות מיליארדים
מור הובר:
 ההשקעה של מדינת ישראל בהכשרות המקצועיות נמדדת במאות מיליונים, אבל במיליונים
מור הובר:
 מי שיכול ללמוד תואר אקדמי הולך
מור הובר:
 בסוף, אם את מחשבת את הכסף, העלות של שלוש שנות לימוד בגדול היא באזור 40,000-35,000 שקל שכר לימוד מלא
מור הובר:
 העלות של הכשרה מקצועית לרוב היא באזור 20,000-10,000
מור הובר:
 היא נמוכה יותר
מור הובר:
 אנשים בהעדפה שלהם, ביכולת, בהסללה של המדינה ומערכת החינוך היא לשם
שרון ניר:
זאת נקודת מוצא שלך
שרון ניר:
 יכול להיות שהיא נכונה, היא לא בהכרח נכונה
שרון ניר:
 יהיה עכשיו את היכולת לברור
מור הובר:
זאת נקודת מוצא שהיא נכונה והיא מבוססת
מור הובר:
 אם את אומרת השתלבות - - -
שרון ניר:
מדינת ישראל מעודדת השכלה גבוהה ומעודדת לוחמים, וזה הניסיון של ההצעה הזו - - -
מור הובר:
אבל מדינת ישראל מעודדת גם הכשרות מקצועיות
אופיר כץ:
יש לי משהו להגיד לגבי העניין של ההשכלה הגבוהה
אופיר כץ:
 אני יושב-ראש אגודת הסטודנטים באשקלון
שרון ניר:
חברים, זה נורא נורא מפריע
רון כץ:
היו"ר, אפשר רגע להכניס מילה?
אופיר כץ:
רק שנייה אחת
אופיר כץ:
 אני רוצה להגיב על מה שהוא אמר
אופיר כץ:
 הרעיון של השכלה גבוהה - - -
יולי יואל אדלשטיין:
תציג את עצמך, בבקשה
אופיר כץ:
אני יו"ר אגודת הסטודנטים באשקלון
אופיר כץ:
 העניין של השכלה גבוהה שהמדינה רוצה לעודד זה נכון, אבל כיום יש המון המון תארים בהשכלה הגבוהה שהם לא רלוונטיים
אופיר כץ:
 אנשים עושים אותם נטו כדי לקבל העלאה במשכורת במגזר הציבורי
אופיר כץ:
 לעומת זה, מקצועות התעודה, למשל הנדסאים, חשמלאים, נצרכים למשק, יעילים לא פחות ואדם בוחר לעשות אותם
אופיר כץ:
 אני באמת מסכים איתו
אופיר כץ:
 למה שהמדינה לא תעודד את זה? זאת אומרת, השכלה גבוהה זה מעולה, אבל יש המון תארים לא רלוונטיים
רון כץ:
בואו רגע נתייחס לדברים
רון כץ:
 אני לא מכיר פה את האנשים, אני מכבד פה את כולם, אבל אנחנו עומלים על החוק הזה, ורוב חברי הכנסת פה מכירים אותנו מעל שלוש שנים
רון כץ:
 אני לא זוכר בדיוק את התאריך הראשון שהגעתי לפה
רון כץ:
 נפגשתי כמעט עם כל אחד מכם בחדר שלו
רון כץ:
 אני חושב שגם אנחנו באופן אישי עמלנו על ההכשרות המקצועיות האלה ורצינו להכניס את זה, וכל פעם משהו אחר נכנס
רון כץ:
 עכשיו כשאנחנו מגיעים לישורת האחרונה לפני ההצבעה, לפני הקריאה פה ובמליאה, אנחנו לא רוצים שעוד משהו יעכב את זה ואנחנו רוצים לעמול על זה באופן פרטני
רון כץ:
 אבל עכשיו כדי לקדם את העסק של התואר ללוחמים משוחררים שנתנו את הכול ואת חייהם למען המדינה, זה כרגע מה שצריך לעמוד לנגד עינינו
רון כץ:
 על העניינים הפרטניים שלצערי לא הצלחנו להכניס לתוך החוק, אנחנו נעבוד
רון כץ:
 אני מאמין שלכולם פה זה אכפת וחשוב
מור הובר:
אבל זה לא עניין פרטני
מור הובר:
 אתה בעצם אומר - - -
רון כץ:
אבל תקשיב רגע
רון כץ:
 אני מנהל את העסק הזה כבר שלוש שנים ורציתי להכניס פה את ההכשרות המקצועיות
מור הובר:
בסדר
מור הובר:
 אבל אתה אומר שלמי שהולך ללמוד תואר אקדמי מגיע יותר
רון כץ:
ממש לא
יולי יואל אדלשטיין:
חברים יקרים, מספיק לי - - -
יולי יואל אדלשטיין:
חברים, מילא חברי כנסת מתפרצים ומתווכחים אחד עם השני
יולי יואל אדלשטיין:
 אל תעשו את זה
יולי יואל אדלשטיין:
 מאיר כהן, בבקשה
מאיר כהן:
באמת אין שום טעם עכשיו לבוא ולתקוע את הדבר הזה שהוא חשוב
מאיר כהן:
 אבל אני רוצה רק להוסיף לכם – אופיר, אתה היוזם – יש את משרד העבודה והרווחה
מאיר כהן:
 אגב, כשאתה בא ללשכת העבודה ואתה רוצה ללמוד להיות חשמלאי או להיות מכונאי, יש ואוצ'רים של משרד העבודה שמממנים את הקורסים האלה
מאיר כהן:
זה אחד
מאיר כהן:
 דבר שני, לא שאין מקום לחשוב, אבל אני חושב שאנחנו צריכים ללכת במסלול אחר, כמו שאמרתי עם ההצעה של קינלי
מאיר כהן:
 הרי בסופו של דבר לעולם לא נוכל להגיע לשלמות ולהתקדם אם כל פעם יבוא מישהו – גם אם הוא צודק, זה לוקח את החוק הזה ותוקע אותו לעוד שנתיים
מאיר כהן:
 אני מתחייב בפניך עם חבריי, גם אופיר, ניפגש, נראה איך אפשר לקדם את זה, איך אפשר להוסיף על הוואוצ'רים של משרד העבודה
מאיר כהן:
 אני יודע את זה בוודאות
מאיר כהן:
 וואוצ'רים זה כסף
מאיר כהן:
 את באה ללשכת התעסוקה ואומרת: אני מובטלת, אני רוצה ללמוד חשמלאות
מאיר כהן:
 הם מממנים את זה גם אם זה שנתיים
מירי פרנקל-שור:
זה לא בא על חשבון הפיקדון
יולי יואל אדלשטיין:
 זה לא הפיקדון
מור הובר:
חלקם באים על חשבון הפיקדון
מור הובר:
 זה לא 100% מימון
מאיר כהן:
לא, לא, לא
מאיר כהן:
 לא פיקדון
מאיר כהן:
 חבר'ה, יש אחוז קטן אבל רוב הכסף הוא מוואוצ'רים
מור הובר:
הוואוצ'רים בחיסרון
מור הובר:
 אין ואוצ'רים
מאיר כהן:
אני אומר לך שאני אהיה איתך, אנחנו נהיה איתך
מאיר כהן:
 בואו ניפגש
מאיר כהן:
 חבל עכשיו לתקוע את זה
יולי יואל אדלשטיין:
כן, אפשר לפתור את זה בתקציב 2024 בתוספת תקציב לזה
יולי יואל אדלשטיין:
      טוב, חברים, אני רוצה לסכם
יולי יואל אדלשטיין:
 הדיונים מאוד מעניים על כל מיני נושאים – מירי, סליחה
יולי יואל אדלשטיין:
 אני חוזר על הסיכום
יולי יואל אדלשטיין:
 כל הדברים שנאמרו בדיון הזה הם דברים מאוד מאוד חשובים
יולי יואל אדלשטיין:
 אני גם חושב שמהיכרי את חברי הכנסת שאמרו פה: אני מתחייב; אלה לא אנשים שיצאו מהחדר וישכחו מה אמרו
יולי יואל אדלשטיין:
 במקרה אחד למשל – כבר דיברנו על כך לגבי הצו, או לחילופין חוק – אז חברי הכנסת אופיר כץ ושרון ניר כבר אמרו שיניחו את ההצעה הזאת בימים הקרובים על שולחן הכנסת במידה שהצו יתעכב ולא יגיע
יולי יואל אדלשטיין:
      לגבי נושאים אחרים, אני רוצה לומר מניסיוני הצנוע תפסת מרובה – לא תפסת
יולי יואל אדלשטיין:
 אני מאשר את מה שאמרת שאת הגלגולים השונים של חוק "ממדים ללימודים" כולנו זוכרים, ואת הדרמות שהיו פה לפני משהו כמו שנה סביב כמה ולמה
יולי יואל אדלשטיין:
 כולנו זוכרים והגענו לכאן
קריאה:
30 במאי 2022
יולי יואל אדלשטיין:
צריך לומר תודה לכל המציעים, ובמיוחד לאופיר, אבל לכל המציעים של הצעות החוק הפרטיות, שהיו דיונים לא פשוטים ועיכבו את מסיבות כאלה או אחרות
יולי יואל אדלשטיין:
 ברגע שזיהו את ההזדמנות להגיע להסכמה ולהגיש את זה, אני חושב שזה הזמן להעביר את זה
יולי יואל אדלשטיין:
 יש קונצנזוס רחב
יולי יואל אדלשטיין:
 בנסיבות שאנחנו נמצאים אני לא חושב שמישהו מחברי הכנסת בכלל יעז לבוא ולהתנגד
יולי יואל אדלשטיין:
 לכן אני מציע לרדת מהקו הזה שתמיד אפשר לשפר כל הצעה
יולי יואל אדלשטיין:
 אנחנו כולנו מכירים
יולי יואל אדלשטיין:
 גם אני הייתי כזה, כשקואליציה מציעה לתת למישהו העלאה ב-50%, אז אני כאופוזיציה מייד מציע להעלות ב-70%, וכן הלאה וכן הלאה
יולי יואל אדלשטיין:
 כאן אנחנו ניצמד לדברים שיש וניקח בחשבון את כל ההערות
יולי יואל אדלשטיין:
 הדבר היחידי שהייתי שוקל – אופיר, רק אם זה על דעת המציעים – הוא מה שנאמר פה לגבי דמי רצינות
יולי יואל אדלשטיין:
 נגיד לעשות 85%, 85% - - -
מירי פרנקל-שור:
- - -
יולי יואל אדלשטיין:
אה, פספסתי
יולי יואל אדלשטיין:
 אני קודם כול רוצה להתנצל בפני כל הנוכחים, יצאתי לדבר שלא יכולתי לבטל
יולי יואל אדלשטיין:
 תודה גם לשרון שהחליפה אותי בזמן הזה
יולי יואל אדלשטיין:
 אני מציע שניצמד
יולי יואל אדלשטיין:
 את שאר הדברים נקדם בהזדמנויות הקרובות
יולי יואל אדלשטיין:
 כן, חברים, מה רציתם?
עידן סיבוני:
אני רוצה שוב רגע לשאול לעניין התחולה, שאלה שהיא קריטית גם לכל הסטודנטים שאנחנו מדברים איתם ונמצאים כרגע במלחמה
עידן סיבוני:
 אם אנחנו מעלים ל-100% מימון, ואני סטודנט שהתחיל ללמוד לפני - - -
אופיר כץ:
שנה שנייה
עידן סיבוני:
קיבל 66%, קיבל 75% בשנה שעברה, עכשיו מקבל 85%
עידן סיבוני:
 דמי הרצינות שאני מקבל בסוף, אני מקבל השלמה על כל התואר אחורה? כלומר, משלימים לי 44% על ה-66%  של שנה א', משלימים לי 25% של שנה ב', ועוד 15% של שנה ג'? האם יש לזה התייחסות? כי זה בסוף משהו שפוגע בשוויון בין הסטודנטים שבמלחמה
יולי יואל אדלשטיין:
שאלה מצוינת
יולי יואל אדלשטיין:
 אני רוצה לשמוע התייחסות
דרור גרנית:
אם האמירה של היועצת המשפטית היא שהתחולה היא מהשנה הזאת, ניקח כדוגמה את הדוגמה שנתן חבר הכנסת כץ – אדם נמצא במסלול של שלוש שנים; בשנה הראשונה הוא היה ב-75%, בשנה השנייה הוא היה ב-75% שהופכים עכשיו ל-85%, ובשנה השלישית הוא יקבל את ה-100% על אותה שנה בוודאי, אבל על מה משלימים לו? רק על השנה הנוכחית, לא על השנה הראשונה
עידן סיבוני:
אז למה אנחנו עושים את זה ככה? למה שלא נחיל את זה בחוק? יש סטודנטים של שנה ג', הם עכשיו בעזה, למה שהם גם לא יקבלו את זה?
דרור גרנית:
שנייה
דרור גרנית:
 שוב, אמרנו שהשאלה של השירות במילואים היא לא האכסניה הנכונה, זה לא קשור לזה
עידן סיבוני:
זה קשור לסטודנטים בשנה ג' שכרגע בעזה והם רוצים לקבל 100% כמו כולם
מירי פרנקל-שור:
אתם יכולים לתת הערכה כמה סטודנטים נמצאים באמצע התואר?
דרור גרנית:
שליש מהסטודנטים, נכון? אם ההנחה שלנו היא שרוב המסלולים הם שלוש שנים, הנחת העבודה היא שבעת הזאת בערך באופן גס שליש מצויים בשנה א', שליש בשנה ב' ושליש בשנה ג'
דרור גרנית:
 אז אפשר לעשות פה כמובן הוראת מעבר שתעשה החלה רטרואקטיבית גם לאלה שבשנה א'
מירי פרנקל-שור:
 אני חושבת שאולי מי שנמצא בשנה השנייה והשלישית יקבל 100%
עידן סיבוני:
 אנחנו מדברים על תואר שלם לכל לוחם, אז זה לא משנה מתי הוא התחיל את התואר ואם היה חוק כזה או אחר לפני
אופיר כץ:
אז שלוש שנים אחורה
עידן סיבוני:
שלוש שנים אחורה
עידן סיבוני:
 שכל הסטודנטים שהם עכשיו שנה ג' גם יקבלו
עידן סיבוני:
 סגירת התואר ב-100%
יולי יואל אדלשטיין:
אם אני מבין נכון, ההצעה שלך - - -
אופיר כץ:
מי שנמצא בעזה
יולי יואל אדלשטיין:
 רגע, רגע
עידן סיבוני:
לא, לכולם
עידן סיבוני:
 אני בלבנון
עידן סיבוני:
 גם לי
יולי יואל אדלשטיין:
חברים, אנחנו לא נצא מזה
יולי יואל אדלשטיין:
 היו פה דיונים קודמים על לוחם כזה, לוחם אחר
יולי יואל אדלשטיין:
 חבר'ה, מי שמביא אספקה כרגע לעזה עם המשאית שלו לא הוגדר אף פעם לוחם ולוקח סיכון הרבה יותר גדול מאיש קומנדו שנמצא כרגע במקום אחר, לכן אני מציע לא להיכנס כרגע להסתבכויות
יולי יואל אדלשטיין:
 אבל אני מבין מההצעה שאתם אמרתם או ממה שגם אמר אופיר, זה שמי שנמצא כרגע כבר בלימודים במסגרת "ממדים ללימודים" יקבל כבר את מלוא המימון כפי שקובעת - - -
עידן סיבוני:
חד-משמעית
עידן סיבוני:
 בדיוק
אופיר כץ:
מרגע שהוא התחיל ללמוד הוא מקבל 100%
עידן סיבוני:
מרגע שהוא התחיל ללמוד, לא משנה לפי איזו חקיקה ולפי איזה מתווה, גם אם זה 66%, גם אם זה 75%, גם אם זה 80%
יולי יואל אדלשטיין:
מי שלומד כרגע לתואר במסגרת תוכנית "ממדים ללימודים" יהיה זכאי להטבות של הצעת החוק הנוכחית
עידן סיבוני:
 תואר מלא לכל לוחם, לא משנה מתי התחיל
עלי בינג:
לא, לא
טלי גוטליב:
בינג, תבהיר את זה
עלי בינג:
אם אפשר רגע לחדד
מירי פרנקל-שור:
אני רק אחדד את זה
מירי פרנקל-שור:
 גם מי שנמצא בשנה השנייה והשלישית
עידן סיבוני:
והרביעית, וכל שנה שנכללת במסגרת התואר שלו
עידן סיבוני:
 תואר מלא ללוחם, כל לוחם, לא משנה מתי הוא התחיל
מירי פרנקל-שור:
בסופו של דבר, בסוף הוא יקבל את - - -
עידן סיבוני:
בדיוק
עידן סיבוני:
 מימון מלא
יולי יואל אדלשטיין:
התייחסות אגף התקציבים, בבקשה
עלי בינג:
אני מציע לנסח הוראת מעבר שאומרת שמי שנמצא עכשיו בתואר, בשנה השלישית או הרביעית שלו הוא מקבל אחורה את ההפרש כמו שדיברנו קודם
אופיר כץ:
או השנייה
עלי בינג:
הבנתם
עלי בינג:
 85%, 85%, אתה מקבל את ה-130% - - -
יולי יואל אדלשטיין:
ואז את ההשלמה
אופיר כץ:
יופי
יולי יואל אדלשטיין:
טוב, חברים, אנחנו צריכים לקרוא את החוק, נכון?
מירי פרנקל-שור:
רגע, יש כאן שאלה
הר מלך:
ומי שלומד שנה רביעית?
עידן סיבוני:
גם שנה רביעית
עידן סיבוני:
 כל אחד מקבל הכול
דרור גרנית:
בתוכניות שמזכות
דרור גרנית:
 במילים אחרות, אם אדם - - -
איל הנס:
הוא לומד הנדסה
דרור גרנית:
רגע
דרור גרנית:
 לא, לא
דרור גרנית:
 זו נקודה חשובה, וכדאי שנבהיר אותה כדי שכולנו נבין שאנחנו על אותו קו
דרור גרנית:
 אם אדם למד שנה ראשונה תואר בהיסטוריה
דרור גרנית:
 בשנה השנייה הוא החליף והתחיל ללמוד שלוש שנים בתואר אחר, והוא מתכוון להשלים, אז הוא יכול לקבל שלוש יחידות מימון
דרור גרנית:
 דיברנו קודם על יחידות המימון, זה לא תואר
טלי גוטליב:
ברור, פשיטא
קריאה:
כן, לגמרי
יולי יואל אדלשטיין:
אנחנו בעד שהם יהיו חופשיים, אבל עד גבול מסוים
דרור גרנית:
אם אדם נמצא במקצועות של ארבע השנים ונמצא בשנה הרביעית, הוא יקבל על שלוש השנים האחרונות
טלי גוטליב:
זה בפנים
טלי גוטליב:
 יש לזה רשימה של השר
עידן סיבוני:
אגב, בהקשר ליחידות המימון, מי שעכשיו השתבשה לו השנה ובגלל הלחימה הוא יצטרך להקפיא את הלימודים או שהוא לא יספיק את כל נקודות הזכות שלו, האם אפשר לפתוח עוד יחידת מימון, לעשות החרגה לדבר הזה?
דרור גרנית:
זה כבר יהיה דיון על - - -
אופיר כץ:
לא
אופיר כץ:
 מה זה לפתוח? זו לא יחידה חדשה
אופיר כץ:
 הוא לא מימש, זה נשמר לו
דרור גרנית:
ברשותך אני אתייחס
עידן סיבוני:
אם תוכלו להתייחס לזה במשרד הביטחון ללוחמים שלא הצליחו, או שהמוסד לא יגבה את זה
יולי יואל אדלשטיין:
הבנו
יולי יואל אדלשטיין:
 התייחסויות
זאב ריינמן:
אני מאגף תקציבים במשרד הביטחון
זאב ריינמן:
 במסגרת המלחמה יש החלטת ממשלה שאושרה בה הקמה של קרן סיוע של משרד הביטחון ומשרתי מילואים
זאב ריינמן:
 היא מוכוונת בין היתר לאוכלוסיית הסטודנטים – זה גם רשום בהחלטה וגם בתקנון שהופץ – ושם אפשר לקבל פיצוי על נזק כלכלי שנגרם לאור כך שלדוגמה התחילה שנת הלימודים עבור אותו סטודנט והוא שילם שכר לימוד ולא לומד
זאב ריינמן:
 קיבלנו כבר הגשות לא מעטות של סטודנטים כאלה, וחלקם כבר קיבלו מענה וחלק יקבלו
זאב ריינמן:
 זה ערוץ, וחשוב שכל המשרתים ידעו את זה
מירי פרנקל-שור:
רק שנייה
מירי פרנקל-שור:
 הסעיף הזה מדבר על אוכלוסיות נוספות
מירי פרנקל-שור:
 אומנם אנחנו מתרכזים רק בלוחמים, אבל יש כאן אוכלוסיות שכוללות חייל משוחרר שהוא בודד או בן לאוכלוסייה הערבית, לרבות הדרוזית או הצ'רקסית, או הוגדר במהלך שירותו הצבאי כעולה חדש, וגם אושרה בקשתו לתשלומי משפחה להורי חייל
מירי פרנקל-שור:
 הכול יחול על הכול ללא שום דיפרנציאל
הר מלך:
גם אם יש כפל?
מירי פרנקל-שור:
לא, כפל לא
יולי יואל אדלשטיין:
לא, אין כפל
איל הנס:
אין דבר כזה כפל
הר מלך:
אם הוא חייל בודד, יש?
איל הנס:
אם הוא חייל בודד והוא לוחם, הוא מקבל לפי ההגדרה
טלי גוטליב:
זה לא פוגע בכללים אחרים?
יולי יואל אדלשטיין:
 התקציב חושב על פי הצעת החוק
טלי גוטליב:
נכון, זה מה שאני אומרת
טלי גוטליב:
 אז תנו לזה לעבור
יולי יואל אדלשטיין:
גלעד, תתחיל לקרוא את הצעת החוק, בבקשה
יולי יואל אדלשטיין:
 אנחנו נצביע מייד בסיום ההקראה
מאיר כהן:
בלי דברי ההסבר
יולי יואל אדלשטיין:
עם דברי ההסבר ופירושים
גלעד נווה:
"הצעת חוק קליטת חיילים משוחררים (תיקון מס' 25) (מימון שכר לימוד מלא לוחמים), התשפ"ד–2023     אנחנו ננסח את זה
גלעד נווה:
 אבל ההסכמה היא שבמקרה של תואר של שלוש שנים אנחנו מדברים על 85%, 85%, ואז 130%
גלעד נווה:
 במקרה שמדובר בתואר ארבע-שנתי שהוא נכלל בתוכו – 85%, 85%, 85%, 145%
גלעד נווה:
 אנחנו נראה איך ננסח את זה
מירי פרנקל-שור:
רגע, ויש הוראת מעבר
מירי פרנקל-שור:
 מי שכבר התחיל את הלימודים, בסופו של דבר תהיה השלמה ל-100%
עידן סיבוני:
תודה רבה
יולי יואל אדלשטיין:
זו תקופת הזכאות
טלי גוטליב:
כן, כן
יולי יואל אדלשטיין:
 מדהים לראות שדיונים של שנים ושעות כל פעם בוועדה מסתכמים בשלושה משפטים בחוק
הר מלך:
יש לי שאלה
יולי יואל אדלשטיין:
בבקשה, לימור
הר מלך:
סטודנט שלמד שנה ראשונה או שנה שנייה ועכשיו המלחמה גרמה לו לחשוב שהוא לא מתאים למקצוע והוא רוצה מקצוע אחר, הוא יקבל את השנתיים שהוא למד?
אופיר כץ:
הוא יכול לממש כל שנה פעם אחת
רותם קס:
הוא יכול לעבור לתואר אחר
יולי יואל אדלשטיין:
זה מה שאמרו נציגי המשרדים
מירי פרנקל-שור:
אבל הוא לא יקבל את כל התואר מהתחלה
יולי יואל אדלשטיין:
 הוא לא יקבל תואר מהתחלה
יולי יואל אדלשטיין:
 הוא יקבל שלוש שנים
איל הנס:
הוא למד שנתיים – הוא קיבל שנתיים
יולי יואל אדלשטיין:
בדוגמה שניתנה פה, אם הוא למד שנה ספרות-אנגלית, החליט שזה לא בשבילו, הלך ללמוד חינוך ושנה שלישית הלך ללמוד ארכאולוגיה, הוא יקבל שלוש שנות לימוד, אבל הוא לא יקבל תואר נוסף בארכאולוגיה אם הוא ירצה להמשיך שם אחר כך עוד כמה שנים
יולי יואל אדלשטיין:
 זה מה שהוא יקבל
יולי יואל אדלשטיין:
 זה שלוש יחידות מימון
הר מלך:
ההתניה היא שבסוף אתה מסיים את התואר
יולי יואל אדלשטיין:
לא, לא, אין התניה
יולי יואל אדלשטיין:
 אם נניח הוא במקצוע חינוך ואנחנו מגדירים שזה שלוש שנים, אז הוא למד שנה ראשונה, שנה שנייה, שנה שלישית, קיבל את כל יחידות המימון אבל לא הגיש את העבודה הסופית
יולי יואל אדלשטיין:
 הם אדישים לזה
יולי יואל אדלשטיין:
 כלומר, הם לא אדישים, הם רוצים שהוא יסיים, אבל מבחינת החוק הם אדישים לזה
הר מלך:
אוקיי
מירי פרנקל-שור:
רק לגבי ההסתייגות, חבר הכנסת קינלי
משה טור פז:
אני מסיר את ההסתייגויות שלי לאור הדברים שנאמרו כאן, ויחד עם חבר הכנסת כץ אני אעשה מאמץ לקדם חקיקה נוספת לטובת הסטודנטים אנשי המילואים
רון כץ:
חבר הכנסת טור פז, אנחנו גם נשמח לקחת חלק בהצעת החוק הזאת שמתגבשת, ואנחנו גם רוצים להודות לך על הסרת ההסתייגות
רון כץ:
 המטרה שלנו בסוף היא לייצר מוצר טוב לכל הלוחמים והמילואימניקים שמשרתים בעת הזאת
יולי יואל אדלשטיין:
אני מצטרף לדברים
יולי יואל אדלשטיין:
 אני רוצה להודות לחבר הכנסת טור פז
יולי יואל אדלשטיין:
 חשבת על נושא מאוד מאוד חשוב שהעסיק את הוועדה ואת כולנו, עובדה שהוא נכלל בדברי ההסבר
יולי יואל אדלשטיין:
 התחשבת בנסיבות העניין ובצורך לקדם במיידי את החוק "ממדים ללימודים"
יולי יואל אדלשטיין:
 אני חושב שגם על סמך ניסיון עם החברים האלה כדאי גם להתייעץ איתם וגם לשמוע אותם, ואם הם יתגייסו כנראה שיהיו סיכויים יותר טובים להעברת התיקונים והחוקים
אופיר כץ:
אפשר משפט?
יולי יואל אדלשטיין:
איך לא?
אופיר כץ:
אפילו שלושה משפטים
אופיר כץ:
 קודם כול למילואימניקים, הכי פשוט, הם נותנים לנו 100% ואנחנו צריכים להחזיר להם 100% ולא שקל אחד פחות
אופיר כץ:
 מגיע להם ומגיע להם בזכות, וזה המינימום שאנחנו יכולים לעשות עבורם
אופיר כץ:
 דבר שני, אני חושב שהמסר שאנחנו מעבירים – ומאיר וטור פז, תודה על זה כי זה חשוב – כשאנחנו מגיעים למליאה מאוחדים ובלי הסתייגויות וכולם ביחד, משדרים ללוחמים שאנחנו פה מאוחדים בכל מה שקשור אליהם, זה מסר שהוא לא פחות חשוב מהחוק עצמו
אופיר כץ:
 תודה על ההבנה, זה דבר נכון, טוב וראוי
אופיר כץ:
 לכם, החבר'ה מהפורום, תודה
אופיר כץ:
 אתם משקיעים בזה שנים רבות, ובסוף הגעתם לאן שרציתם, ויש לנו עוד הרבה עבודה
אופיר כץ:
       אני רוצה להודות גם לשר הביטחון
אופיר כץ:
 ותודה אחרונה לך, אדוני, יושב-ראש הוועדה, על הנכונות, על הזמן
אופיר כץ:
 למרות שזו תקופה כזאת עמוסה, אתה אמרת לי שזה דבר חשוב לא פחות מדברים אחרים שמגיעים לשולחנך ופינית לזה זמן, ובזכות היכולות שלך לקדם את זה כמה שיותר מהר
אופיר כץ:
 אתה שותף מלא לחוק הזה
אופיר כץ:
 תודה על כל מה שעשית
אופיר כץ:
 תודה לצוות הוועדה, ההנהלה, הייעוץ המשפטי
אופיר כץ:
 ומי שאני בוחר לא להגיד אני לא אומר
יולי יואל אדלשטיין:
תודה, חבר הכנסת אופיר כץ
אופיר כץ:
ולחברי הכנסת המציעים כמובן
יולי יואל אדלשטיין:
זה בדיוק מה שרציתי לומר
יולי יואל אדלשטיין:
 אני מעמיד להצבעה הצעה שנולדה כיוזמה ברוכה של חברי הכנסת אופיר כץ, אלי דלל, שרון ניר, מיכאל ביטון, יבגני סובה ויוליה מלינובסקי, כהצעות חוק פרטיות שהוועדה מיזגה להצעת חוק ואנחנו כרגע נצביע עליה
יולי יואל אדלשטיין:
     אם כן, לקריאה שנייה ושלישית הצעת חוק קליטת חיילים משוחררים (תיקון מס' 25), (מימון שכר לימוד מלא ללוחמים), התשפ"ד–2023
יולי יואל אדלשטיין:
 מי בעד? ירימו את ידם רק חברי הוועדה
יולי יואל אדלשטיין:
פה אחד
יולי יואל אדלשטיין:
 התקבל
יולי יואל אדלשטיין:
 רשמנו בפנינו את הרצון שלכם לתמוך בהצעת החוק
יולי יואל אדלשטיין:
 בבחירות הקרובות תוכלו לממש את זה אם תיבחרו
אופיר כץ:
אפשר רגע לומר משהו לפני סיום הישיבה? אפשר להעלות משהו?
אופיר כץ:
 יש סיפור שקורה עכשיו
אופיר כץ:
 קיבלו החלטה לממן שכר לימוד לשנה שלמה לסטודנטים בספיר ובתל חי
אופיר כץ:
 מה שקרה זה שבאשקלון בחרו לא לממן את זה
אופיר כץ:
 דיברנו עם האוצר, האוצר אומר לנו: משרד הביטחון החליט לא להכיר באשקלון כמפונים
אופיר כץ:
 הסיבה שלא הכירו היא בגלל יכולת תקציבית שהיא 180,000
אופיר כץ:
 מה שקורה עכשיו זה שפוגעים באלפי סטודנטים באשקלון, אנחנו שקופים בעיני המדינה
אופיר כץ:
 גם ככה הפקירו את אשקלון, עכשיו זה הגיע לסטודנטים, מפקירים אותנו ואומרים: זה משרד הביטחון
אופיר כץ:
 האוצר שולח אותנו לביטחון כי הביטחון החליט
אופיר כץ:
 בוועדת הכספים מצאו פתרון להחריג את העסקים ולתת להם מימון 100%
אופיר כץ:
 אני חושב שאפשר גם למצוא את הפתרון ולהחריג גם אותנו
אופיר כץ:
 פה בוועדת החוץ והביטחון אני מבקש מהחברים, הם יכולים לעשות מאמץ ולסייע לנו, כי בסוף אנחנו שקופים
מאיר כהן:
אנחנו בדקנו את זה
מאיר כהן:
 הסיבה היא שאלה אזורי מלחמה
מאיר כהן:
 זאת הסיבה
מאיר כהן:
 אבל הוא צודק מיליון אחוז
אופיר כץ:
אשקלון זאת העיר שחטפה הכי הרבה מטחים והכי הרבה פגיעות ישירות
יולי יואל אדלשטיין:
אנחנו נבדוק
יולי יואל אדלשטיין:
 יש לנו ישיבת ועדה גם עם שר הביטחון בימים הקרובים, אנחנו נעלה מולו את השאלה הזאת ונשמע את התשובות
אופיר כץ:
אני מודה לך
אופיר כץ:
 תודה רבה
צבי ידידיה סוכות:
 אנחנו נתחיל את הישיבה
צבי ידידיה סוכות:
 רגע לפני אני אשמח שנעשה פה סבב, ככה נסמן את כולם, כי לא את כל הפרצופים אני מכיר
צבי ידידיה סוכות:
 לפי זה נחלק את הרשות דיבור בהמשך
צבי ידידיה סוכות:
 בסדר? נתחיל מכאן
צבי ידידיה סוכות:
 אתה רוצה, אתה אורח בוועדה?
גדי אבידור:
גד, קמ"ט מסו"ת
צבי ידידיה סוכות:
 אהלן, נעים מאוד
גדי אבידור:
נעים מאוד
מורן חדד:
מורן חדד, רע"ן תיאום אזרחי במנהל האזרחי
יותם אפללו:
יותם אפללו, קצין ייעוץ ביועמ"ש איו"ש
צבי ידידיה סוכות:
איתן, תציג את עצמך
איתן ברושי:
איתן ברושי, חבר כנסת שלעבר
צבי ידידיה סוכות:
אבל מתור מה?
איתן ברושי:
פה עם המחצבות
צבי ידידיה סוכות:
באיגוד של המחצבות?
איתן ברושי:
כן
עידן זינאל:
עידן זינאל, איגוד המחצבות
עידן זינאל:
 ומחובר בזום עופר לוסטיג
צבי ידידיה סוכות:
מאותו איגוד? בסדר גמור
שארבל שחאדה:
שארבל שחאדה, משרד האנרגיה והתשתיות, מנהל אגף מחצבות
גלעד בן ארי:
גלעד בן ארי, מנכ"ל איגוד ערים לאיכות סביבה שומרון
גדעון שגיא:
גדעון שגיא, איגוד ערים לאיכות סביבה יהודה
מתן נחום:
מתן נחום, החברה להגנת הטבע
אברהם דויטש:
מאיר דויטש, תנועת רגבים
שי גליק:
שי גליק, עמותת מוסרי
רוני צובירי:
רוני צובירי, עוזר השר להתיישבות
צבי ידידיה סוכות:
 אני מבקש, לפני שאנחנו נכנסים לגופו של הדיון שלשמו התכנסנו, להגיד כמה דברים קצרים על המצב שבו אנחנו נמצאים
צבי ידידיה סוכות:
 לפני 101 ימים למדנו בדרך הקשה ביותר מה קורה כשאנחנו מקווים לטוב ומתעלמים מהאזהרות
צבי ידידיה סוכות:
 למדנו גם מה קורה כשאנחנו מתייחסים יותר מדי לכוונות של האויבים שלנו ולא ליכולות שלהם
צבי ידידיה סוכות:
 כולנו ביחד החלטנו שזהו, זה נגמר
צבי ידידיה סוכות:
 מעכשיו אנחנו מסתכלים בצורה נכונה על המציאות
צבי ידידיה סוכות:
     מטרת הדיון היום היא לוודא שאכן נעמוד בהתחייבות שלנו, שלא נמשיך לבצע פעולות שמנוגדות למה שאנחנו מרגישים שהוא הדבר הנכון, שלא נמשיך לעשות מה שעשינו עד היום ולקוות לתוצאות שונות
צבי ידידיה סוכות:
 מטרת הדיון היום היא לשנות, כדי שנוכל לדעת שעשינו את כל מה שאפשר כדי להגן על תושבי מדינת ישראל, ואני מבקש מכל הנוכחים בדיון לפעול כשהמטרה הזו עומדת מול עינינו
צבי ידידיה סוכות:
      אנחנו בעיצומם של ימים קשים מאוד
צבי ידידיה סוכות:
 המחשבה על בנינו ובנותינו הנתונים בצרה ובשביה אצל חיות האדם של החמאס לא נותנת מנוח
צבי ידידיה סוכות:
 אני אתמול ביקרתי אצל משפחות החטופים בכיכר החטופים בתל-אביב
צבי ידידיה סוכות:
 הכאב ואיום הוא באמת כל כך, כל כך, כל כך נורא, ואני חושב שכולנו רוצים לזכור אותם גם כאן
צבי ידידיה סוכות:
 אנחנו זכורים גם את חיילי צה"ל הגיבורים שנלחמים בגבורה, ואנחנו רוצים לדעת שתהיה תכלית ללחימה שלהם
צבי ידידיה סוכות:
      הנשים והילדים שנותרו בבית, לבד, כבר יותר משלושה חודשים – אני מצדיע לכל משפחות המילואים על כך
צבי ידידיה סוכות:
 כולם זכאים לדעת שאנחנו עושים כל מה שאנחנו יכולים, גם אנחנו כאן בכנסת, כדי להגן עליהם ועל המשפחות שלהם ולוודא שלמדנו את כל הלקחים
צבי ידידיה סוכות:
  ישנם יותר מדי תחומים שבהם יהודה ושומרון, בנימין והר חברון, הפכו להיות לחצר האחורית של מדינת ישראל, חצר שבה אין אכיפה, אין שמירת חוק ואין הגנה בסיסית על התושבים
צבי ידידיה סוכות:
 לעיתים נדמה שאנו חיים במציאות חיים שונה לחלוטין מהמקובל מעבר לקו הירוק
צבי ידידיה סוכות:
 אנחנו חיים במציאות בלתי מתקבלת על הדעת של השלמה לעיתים עם עבריינות פלילית וביטחונית
צבי ידידיה סוכות:
 התרגלנו כביכול שזה מה יש ביהודה ושומרון
צבי ידידיה סוכות:
  אבל את זה ננסה לשנות, בין היתר, באמצעות הוועדה הזו כאן ועכשיו
צבי ידידיה סוכות:
      את המציאות הלא-הגיונית הנוגעת למחצבות הפיראטיות בכל רחבי איו"ש יש לעצור ולהסדיר
צבי ידידיה סוכות:
 לא תיתכן פעולות לא חוקית מוצהרת ומופגנת כל כך ללא שום אכיפה, וקל וחומר שלא ייתכן לאפשר לבעלי המחצבות הלא חוקיות להשתמש בחומרי נפץ, שכולנו מבינים לאן, חלילה, אם חומרי הנפץ האלה לא יהיו מושגחים, לאן הם יכולים להיות מופנים
צבי ידידיה סוכות:
      מתוך ההסתכלות הזו אנחנו מגיעים לדיון הזה, ומבקשים לוודא שמה שהיה הוא לא מה שיהיה, שנצליח לחולל שינוי של ממש במפת האכיפה באיו"ש
צבי ידידיה סוכות:
      נתחיל
צבי ידידיה סוכות:
 חברת הכנסת לימור סון הר מלך, את רוצה להגיד משהו?
הר מלך:
אז קודם כול ככה
הר מלך:
 אזור יהודה ושומרון מכיל כ-50 מחצבות לא חוקיות, לא מפוקחות, המשתרעות על פני 20,000 דונם
הר מלך:
 80% מהמחצבות הקיימות ביהודה ושומרון והמתקנים הנלווים אליהן ממוקמים בשטחי B שבהם אין פיקוח של מדינת ישראל
הר מלך:
     יש לי כמה שאלות
הר מלך:
 אבל קודם כול הייתי באמת רוצה לשמוע את – אנחנו יודעים מה המשמעות של מחצבה שהיא לא מפוקחת
הר מלך:
 בוודאי דיברו פה על חומרי הנפץ שמגיעים למחצבה, שגם שם זה סיפור בפני עצמו, שגם אנחנו נרצה לשמוע היום בהרחבה על עניין חומרי הנפץ, איך הם מגיעים, מה המשמעות של זה, הסיכון שיש במחצבות האלה על שאר היישובים, ההשלכות הסביבתיות שיש לדבר הזה
הר מלך:
 אז פה בעיקר באתי לשמוע, למרות שכבר זה לא דיון ראשון בעניין
הר מלך:
 אבל אנחנו רוצים לראות אם יש באמת דברים שנעשו מאז שהיינו פה בדיון הקודם
הר מלך:
 יש עוד דברים, בסדר
הר מלך:
 אבל אני רוצה לשמוע
צבי ידידיה סוכות:
 כמובן שאת יכולה לשאול שאלות גם באמצע
הר מלך:
יש לי מלא שאלות
צבי ידידיה סוכות:
גד אבידור, קמ"ט מסו"ת
גדי אבידור:
בוקר טוב
גדי אבידור:
 היי, שלום
הר מלך:
היי
גדי אבידור:
כן, אתם רוצים רגע למקד שאלות ספציפיות?
צבי ידידיה סוכות:
היה לנו במצע לדיון
צבי ידידיה סוכות:
 אני אשמח שתתייחס קודם כול למה שיש במצע לדיון
צבי ידידיה סוכות:
 ואז עוד שאלות
צבי ידידיה סוכות:
 יש לך את המצע לך דיון?
גדי אבידור:
לא מולי
צבי ידידיה סוכות:
אז נראה לך פה
גדי אבידור:
תרצו שאני אפתח בסוגיית חומרי הנפץ או שאני שאעבור לפי הסעיפים?
צבי ידידיה סוכות:
 תתחיל במה שאתה מעדיף, וחומרי הנפץ הוא הנושא שלשמו הכנסנו בעיקר
צבי ידידיה סוכות:
 אז בואו נתחיל מזה
גדי אבידור:
אוקיי